— Музычнае мінулае дастаткова багатае і цікавае. На самой-та справе ўсё пачыналася яшчэ ў канцы 90-х, калі, наслухаўшыся рознай цікавай цяжкой музыкі, пачаў спрабаваць стварыць нешта сваё. Спачатку быў увогуле “злы” метал кепскай якасьці, англамоўны, але пасьля неяк так усё гэта эвалюцыянавала ў бок фолькавай музыкі. Незде ў годзе 2003-м распачаўся Рокаш. Акрамя Рокаша яшчэ было некалькі думавых праектаў: The Dim Sun, Подых Навальніцы. У цэлым, на дадзены момант маю толькі Рокаш. Ну, а што будзе далей – паглядзім.